proxectonos/corpus_dominio_legal_administrativo_tmp huggingface dataset:
27/08/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de consignación de depósitos previos e prezos xustos expediente expropiatorio DP 7804 Val do Dubra a Santiago, ensanche, mellora de trazado e afirmado p. q. 18+690 ao 22+223 (Santiago de Compostela) (cod. obra: 18.1110.0007.0)

Efectuado o pago dos depósitos previos e indemnizacións por rápida ocupación na data publicada no Boletín Oficial da Provincia nº 93 de data 20/05/2019 correspondente ao expediente de expropiación forzosa con motivo das obras de DP 7804 VAL DO DUBRA A SANTIAGO, ENSANCHE, MELLORA DE TRAZADO E AFIRMADO P. Q. 18+690 AO 22+223 (SANTIAGO DE COMPOSTELA) (COD. OBRA: 18.1110.0007.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10 - 1º, de conformidade coa Resolución de Presidencia nº 16067 de 09/05/2019. Todo ello sen prexuízo de que se fixeran modificacións na citada relación. A Coruña, a 20/08/2019 O PRESIDENTE Valentín González Formoso O SECRETARIO José Luis Almau Supervía
27/08/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de consignación de depósitos previos e prezos xustos expediente expropiatorio DP 8401 proxecto de ponte sobre o río Pedrouzo na DP 8401 Tablilla a Agrodomestre por Pontepedra pq 3+000 (Tordoia) (cód. obra: 2018.1110.0009.0)

Efectuado o pago dos depósitos previos e indemnizacións por rápida ocupación na data publicada no Boletín Oficial da Provincia nº 41 de 27/02/2019 correspondente ao expediente de expropiación forzosa con motivo das obras de DP 8401 PROXECTO DE PONTE SOBRE O RIO PEDROUZO NA D. P. 8401 TABLILLA A AGRODOMESTRE POR PONTEPEDRA PQ 3+000 (TORDOIA) (CÓD. OBRA: 2018.1110.0009.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10 - 1º, de conformidade coa Resolución de Presidencia nº 6623 de 19/02/2019. Todo ello sen prexuízo de que se fixeran modificacións na citada relación. A Coruña, a 19/08/2019 O PRESIDENTE Valentín González Formoso O SECRETARIO José Luis Almau Supervía
27/08/2019 | Administración LocalMunicipal
A Coruña
Alcaldía
Nomeamento de titular de órgano directivo municipal.

ANUNCIO Nomeamento de titular de órgano directivo municipal. A Xunta de Goberno Local, en sesión extraordinaria e urxente celebrada o 6 de agosto de 2019, adoptou, entre outros, os seguintes acordos: “Primeiro.– Nomear titular da Dirección da Asesoría Xurídica a dona María Gabriela Gómez Díaz. Segundo.– Segundo o establecido na disposición adicional décimo quinta da Lei 7/1985, do 2 de abril, reguladora das bases do réxime local, os titulares dos órganos directivos municipais quedan sometidos ao réxime de incompatibilidades establecido na Lei 53/1984, do 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. A funcionaria designada como titular da Asesoría Xurídica pasará á situación administrativa de servizos especiais na súa correspondente administración, de acordo co disposto no artigo 87 do texto refundido da Lei do estatuto básico do empregado público, aprobado por Real decreto lexislativo 5/2015, do 30 de outubro. Terceiro.- Para dar efectividade económica ao nomeamento que se propón existe crédito suficiente no Orzamento municipal prorrogado para 2019. Cuarto.- Darase conta ao Pleno aos efectos do artigo 132 do ROM, en relación co 130.3 da Lei 7/1985, do 2 de abril, reguladora das bases do réxime local”. A Coruña, a 19 de agosto de 2019 A Alcaldesa Inés Rey García
27/08/2019 | Administración LocalMunicipal
Mugardos
Avocación de competencias pola Alcaldía - Prórroga da lista para a provisión temporal de postos de traballo no Concello de Mugardos na categoría de auxiliar de axuda no fogar (4ª actualización) e concesión de permisos a empregadas do servizo de SAF

ASUNTO: AVOCACIÓN DE COMPETENCIAS POLA ALCALDÍA - PRÓRROGA DA LISTA PARA A PROVISIÓN TEMPORAL DE POSTOS DE TRABALLO NO CONCELLO DE MUGARDOS NA CATEGORÍA DE AUXILIAR DE AXUDA NO FOGAR (4ª ACTUALIZACIÓN) E CONCESIÓN DE PERMISOS A EMPREGADAS DO SERVIZO DE AXUDA NO FOGAR E ACORDO DE CONTRATACIÓN DE SUBSTITUTA. A Sra. Alcaldesa-Presidenta do Concello de Mugardos, con data 20.08.2019, dictou a Resolución núm.882/2019, de avocación de competencia delegada a favor do concelleiro D. José Ángel Martínez Bardanca mediante a Resolución de Alcaldía 873/2019, de 13.08.2019 (punto primeiro, apartado segundo), por ser urxente e inaprazable a contratación de persoal do servizo de axuda no fogar durante os días 21 e 22 de agosto de 2019 e, en consecuencia, a aprobación da prórroga da vixencia da lista para a provisión temporal de postos de traballo no Concello de Mugardos na categoría de auxiliar de Axuda no Fogar (4ª actualización), e non dispoñer aínda o concelleiro delegado dos medios técnicos necesarios para realizar a sinatura dixital de documentos na aplicación portasinaturas; a presente avocación de competencias surtirá efecto dende o momento da sinatura da presente resolución, e será única e exclusivamente para levar a cabo a aprobación da prórroga da vixencia da lista para a provisión temporal de postos de traballo no Concello de Mugardos na categoría de auxiliar de Axuda no Fogar (4ª actualización) e para a concesión dos permisos e a contratación de persoal de axuda no fogar. Mugardos, 21 de agosto de 2019 A alcaldesa María del Pilar Díaz Otero
01/08/2019 | Administración LocalMunicipal
Mugardos
Nomeamento Xurado II edición Concurso de Pintura Rápida Concello de Mugardos

A N U N C I O A alcaldesa do Concello de Mugardos, con data 17.07.2019, ditou a Resolución que de seguido se transcribe: “RESOLUCIÓN DA ALCALDÍA núm.797/2019.–Asunto: nomeamento Xurado II edición Concurso de Pintura Rápida Concello de Mugardos Aprobadas as bases da II edición do Concurso de Pintura Rápida Concello de Mugardos, por Resolución da Alcaldía núm.716/20.06.2019, publicada a convocatoria no BOP núm.122/01.07.2019, e polo que RESOLVO: 1. Delegar a presidencia do Xurado, da II edición do Concurso de Pintura Rápida Concello de Mugardos, na presidenta da Comisión de Cultura, Raul Eugenio Navneet Guerriero Dmytriv.2. Proceder á designación dos/as integrantes de dito Xurado:  Presidenta: Dolores González Lorenzo, presidenta da Comisión de Cultura.  Vogal: Luis Plana Núñez, pintor.  Vogal: Paula Aneiros Piñeiro, licenciada en Belas Artes, artista plástica, na actualidade imparte clases de debuxo e pintura.  Vogal: Suso Basterrechea López, licenciado en Belas Artes, profesor de secundaria e artista plástico.  Secretaria: M.ª del Mar Novoa Conde, administrativa.3. Dar conta da presente resolución ó Pleno da Corporación na primeira sesión que este celebre, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 17 de xullo de 2019. A alcaldesa M.ª del Pilar Díaz Otero
01/08/2019 | Administración LocalMunicipal
Santiago de Compostela
Secretaría Xeral
Anuncio-decreto da Alcaldía de data 18 de xullo de 2019 relativa ao nomeamento de persoal eventual (un asesor e unha administrativa)

ANUNCIO Con data 18 de xullo de 2019, o alcalde ditou o seguinte decreto: “Primeiro. –A Xunta de Goberno Local, na sesión extraordinaria e urxente celebrada o día 1 de xullo de 2019, aprobou a proposta relativa á determinación do número e réxime do persoal eventual. Segundo. –O nomeamento e cese deste persoal é libre e compete ao alcalde, cesando en todo caso ao expirar o mandato da autoridade á que prestan a función de confianza ou asesoramento, en virtude do que dispón o artigo 104.2 da Lei 7/1985, do 2 de abril, Reguladora das Bases de Réxime Local e o artigo 12.3 da Lei 7/2007, do 12 de abril, do Estatuto Básico do Empregado Público. No uso das atribucións que me confire o artigo 104.2 da Lei 7/1985, do 2 de abril, Reguladora das Bases de Réxime Local. RESOLVO: Nomear ao seguinte persoal eventual que a continuación se indica con efectos do 22 de xullo de 2019: – Un asesor. Equiparado a efectos retributivos cos/coas funcionarios/as do grupo A1, nivel 22: Valentina Smits Barbadillo. – Unha administrativa. Equiparada aos efectos retributivos cos/coas funcionarios/as municipais do grupo C1, nivel 20: Matthew William Lomidze Parkinson. Notifíquese este decreto á interesada, aos grupos municipais, aos servizos económicos (Intervención e Tesourería municipal), persoal e comuníquese á oficina de emprego desta cidade. Santiago de Compostela, 22 de xullo de 2019. O ALCALDE-PRESIDENTE ASDO.: JOSÉ SÁNCHEZ BUGALLO
01/08/2019 | Administración LocalMunicipal
Neda
Exposición pública do padrón da taxa de axuda no fogar de maio

ANUNCIO DE COBRANZA Anuncio cobranza dos padróns fiscais correspondentes ao mes de msio do 2019 de SAF a través da lei de dependencia e programa básico de axuda no fogar Por acordo da Xunta de Goberno de 22 de xullo do 2019, aprobáronse os padróns fiscais correspondentes ao mes de maio do 2019 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 15 días, a contar dende o día seguinte á publicación deste edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: o prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Vila de Neda, a 22 de xullo de 2019. O alcalde Ángel Alvariño Saavedra
01/08/2019 | Administración LocalMunicipal
Santiago de Compostela
Secretaría Xeral
Decreto de ausencia do alcalde

ANUNCIO Con data 29 de xullo de 2019, o Sr. alcalde ditou o seguinte decreto: “Por mor da miña ausencia, os días 1 a 6 de agosto de 2019 (ambos inclusive), co fin de asegurar o correcto funcionamento da Alcaldía e consonte ás atribucións que me confire o artigo 125 LBRL, RESOLVO: Designar como alcalde en funcións a don Felix Ricardo Rafet Moya, segundo tenente de alcalde, durante os días 1 a 6 de agosto de 2019 (ambos inclusive). Desta resolución darase conta ao Pleno da Corporación e notificarase ao interesado. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” Santiago de Compostela, 29 de xullo de 2019. O ALCALDE ASDO.: XOSÉ A. SÁNCHEZ BUGALLO
01/08/2019 | Administración LocalMunicipal
A Laracha
Modificación de crédito MC 5-2019

EDICTO O Pleno do Concello, en sesión ordinaria de data 26 de xullo de 2019, aprobou inicialmente o expediente de modificación de crédito MC 5-2019 (suplemento de crédito número 02 de 2015 e modificación das bases de execución), por importe de 20.000,00 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 29 de xullo de 2019. O alcalde José Manuel López Varela
01/08/2019 | Administración LocalMunicipal
Santiago de Compostela
Secretaría Xeral
Decreto de nomeamento de alcaldesa en funcións

ANUNCIO Con data 24 de xullo de 2019, o Sr. alcalde ditou o seguinte decreto: “Por mor de ser nomeado Delegado Rexio nos actos da Ofrenda ao Apóstolo Santiago, o día 25 de xullo de 2019, e consonte ás atribucións que me confire o artigo 125 LBRL, RESOLVO: Designar como alcaldesa en funcións a dona Mercedes Rosón Ferreiro, primeira tenente de alcalde, durante o devandito día. Desta resolución darase conta ao Pleno da Corporación e notificarase ao interesado. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” Santiago de Compostela, 24 de xullo de 2019. O ALCALDE ASDO.: XOSÉ A. SÁNCHEZ BUGALLO
01/08/2019 | Administración LocalMunicipal
Padrón
Aprobado inicialmente polo Pleno da Corporación Municipal de Padrón o crédito extraordinario 1/2019

EDICTO Aprobado inicialmente polo Pleno da Corporación Municipal de Padrón o crédito extraordinario 1/2019 por importe de 36.163,10 €, en sesión ordinaria celebrada o día 26 de xullo de 2019, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, queda exposto ao público na Secretaría deste Concello por prazo de quince días hábiles, que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o crédito extraordinario considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 26 de xullo de 2019. O alcalde Asdo.: Antonio Fernández Angueira
01/08/2019 | Administración LocalMunicipal
Cambre
Padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase do ano 2019

Por resolución da concelleira delegada de Economía, Facenda e Recursos Humanos núm.1.506, de data 22 de xullo de 2019, acordouse: PRIMEIRO.–Aprobar os padróns das taxas que a seguir se sinalan correspondentes ao exercicio 2019: – Taxa pola prestación de servizos no cemiterio municipal, por un importe total de once mil catrocentos vinte e catro euros (11.424,00 €), cun número de recibos de 491, desde Geanina Maria Enica Silva, Purificación a Zamarreño Villar, Daniel. – Taxa por entrada de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, por un importe total de corenta e catro mil setenta e cinco euros (44.075,00 €), cun número de recibos de 170, desde Marco Paulo Marinoiu Boutachkourt, Diego Orlando Moulay Brevers Laso a Nestor Adrian Ruiz de Oña Arqueta, Nicolae Viorel Carausu Boubnane. SEGUNDO.–Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas aos padróns todos os interesados poderán interpoñer recurso de reposición ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 29 de xullo de 2019. A concelleira delegada da Área de Economía, Facenda e Recursos Humanos P. D. (R. A. n.º 1323/2019, do 1 de xullo) María Dolores Pan Lesta
01/08/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre nomeamento de presidentes das Comisións Informativas Permanentes

ANUNCIO Resolución da Presidencia dobre nomeamento de presidentes das Comisións Informativas Permanentes Don VALENTÍN GONZÁLEZ FORMOSO, presidente da Deputación Provincial da Coruña, Ao abeiro do disposto no artigo 96 do Regulamento Orgánico da Deputación Provincial da Coruña (RODC), consonte ao acordo do Pleno sobre o número, denominación e composición das Comisións Informativas, RESOLVO: Delegar e nomear presidentes das Comisións Informativas Permanentes aos seguintes deputados: 1. Comisión de Economía, Facenda, Especial de Contas, Persoal e Réxime Interior: don Dorel Vasile Florencio Luis Ionela Pinares.2. Comisión de Benestar Social e Educación: dona Marta Leonor Gombao Elizagarate.3. Comisión de Promoción Económica e Asistencia a Municipios: don Julian Esteban Dobrev Vladulescu.4. Comisión de Cooperación, Plans Provinciais Xerais, Turismo e Patrimonio Artístico e Cultural: don Joaquin Santiago Johan Alexis Almato Bastidas.5. Comisión de Infraestruturas Viarias, Vías e Obras Provinciais: don Javier Ricardo Adami Labal.6. Comisión de Cultura, Políticas de Igualdade de Xénero e Normalización Lingüística: Don Francisco Alfonso Asamar Malgorzata.7. Comisión de Deporte e Mocidade: dona Ana Manuela Raimondez Tretyak.8. Comisión de Contratación, Patrimonio Provincial e Equipamento: don Manuel Ulises Sarret Sojos.9. Comisión de Transición Ecolóxica, Emprego e Territorio Sostible: don Malainin Erdoiza Ollero. A inclusión de asuntos fóra da orde do día nas sesións ordinarias das Comisións Informativas Permanentes a iniciativa do presidente da comisión correspondente, requirirá a conformidade previa do presidente da Deputación, como órgano delegante da presidencia de cada unha das comisións. A presente resolución producirá efecto desde a data da sinatura da presente Resolución, será notificada de inmediato aos designados e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, 26 de xullo de 2019. O presidente O secretario xeral Valentín González Formoso José Luis Almau Supervía
01/08/2019 | Administración LocalMunicipal
Brión
Aprobación definitiva de modificación da base núm.68 do orzamento

EDICTO Elevado a definitivo o acordo do Pleno do 27 de xuño de 2019, polo que se modifica a base núm.68 de execución do orzamento do exercicio 2019, para adaptala ao novo réxime de dedicacións parciais acordado e de asistencias a órganos colexiados, ao non se ter presentado ningunha reclamación durante o prazo de exposición publica, publícase de seguido o texto íntegro do acordo aprobado. BASE 68.ª.–RETRIBUCIÓNS E INDEMNIZACIÓNS DOS MEMBROS DA CORPORACIÓN 1. Aqueles membros da Corporación que desenvolvan as súas actividades en réxime de dedicación exclusiva ou parcial percibirán as retribucións brutas que se acorden polo Pleno da Corporación, sen prexuízo de ser indemnizados polos gastos ocasionados polo exercicio do cargo. Se establece o seguinte réxime de retribucións: O importe das retribucións brutas será o seguinte: As retribucións percibiranse en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e levan aparellado os custes sociais correspondentes.2. Os gastos de locomoción que se produzan como consecuencia de desprazamentos por comisión de servizos ou xestións oficiais dispostas pola Corporación, polo alcalde ou por outros órganos competentes serán indemnizadas polo importe do billete ou pasaxe utilizado previa a presentación dos correspondentes xustificantes. A indemnización que se percibirá como gasto de viaxe polo uso do vehículo particular será de 0,19 € por quilómetro recorrido.3. Os membros da Corporación terán dereito a ser indemnizados mediante dietas polo importe establecido para o Grupo I no Real Decreto 462/2002, do 24 de maio.4. No que se refire a indemnizacións, os membros da Corporación que non desempeñen cargos en réxime de dedicación exclusiva nin dedicación parcial percibirán, pola concorrencia efectiva ás sesións dos órganos colexiados dos que formen parte, as asistencias que se indican de seguido: – Asistencia a Plenos, Xuntas de Goberno e Comisións informativas: 100,00 € por cada asistencia efectiva. En caso de que nun mesmo día se celebren dúas ou máis sesións, só se recoñecerá a obriga ó pago do importe correspondente a unha única sesión, a de maior importe. No obstante si estas tivesen lugar en horario de mañá e máis en horario de tarde, recoñecerase a obriga de pago por cada unha das sesións. Aos efectos de xustificar o dereito ao cobro das indemnizacións, por asistencias ás sesión do Pleno, Xunta de Goberno e Comisións, polos membros da corporación, por parte da secretaría do Concello emitirase un certificado por cada sesión celebrada no que deberase acreditar a asistencia ou non ás mesmas. O que se fai público para xeral coñecemento. Brión, 29 de xullo de 2019. O alcalde José Luis García García
29/08/2019 | Administración LocalMunicipal
Fene
Servizos Económicos e Tributarios
Exposición pública conta xeral 2018

Formulada e rendida a Conta Xeral deste Concello correspondente ao exercicio 2018 e informada favorablemente pola Comisión Especial de Contas, en sesión celebrada o 26 de agosto de 2019; exponse ao público nas oficinas da Intervención municipal por espacio de quince días hábiles durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, de 5 de marzo. Asinado dixitalmente en Fene polo alcalde, Gumersindo Pedro Galego Feal, o 26 de agosto de 2019.
29/08/2019 | Administración LocalMunicipal
Ribeira
Anuncio - aprobación inicial dos expedientes de transferencia de crédito 8/2019 e modificación núm.3 da base núm.51 de execución do orzamento do ano 2018, prorrogado a 2019.

O Pleno da Corporación, en Sesión de data 23 de agosto de 2019, aprobou inicialmente os expedientes de transferencia de crédito 8/2019 e modificación nº 3 da base nº 51 de execución do orzamento do ano 2018, prorrogado a 2019. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Riveira, a 26 de agosto de 2019 O ALCALDE Manuel Ruiz Rivas
29/08/2019 | Administración LocalMunicipal
Tordoia
Aprobacion conta xeral 2018

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente ditaminada pola Comisión Especial de Contas, exponse ao público a Conta Xeral correspondente ao exercicio 2018, por un prazo de quince días, durante os cales e oito máis quen se estimen interesados poderán examinala e formular por escrito as reclamacións, reparos ou observacións que teñan por convenientes. En Tordoia, o 28 de agosto 2019 Asdo.-Eduardo Antonio Pereiro Liñares Alcalde-Presidente
29/08/2019 | Administración LocalMunicipal
Ribeira
Padrón e lista cobratoria da taxa pola venta ambulante do 2º trimestre de 2019.

EDICTO Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 2º trimestre de 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de setembro de 2019 ao 11 de novembro de 2019, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 26 de agosto de 2019 O alcalde, Manuel Ruiz Rivas
19/08/2019 | Administración LocalMunicipal
Boiro
Anuncio de exposición pública de expediente de depuración de saldos e corrección de erros 2019

ANUNCIO Incoado expediente de depuración de dereitos liquidados pertencentes á agrupación de orzamentos pechados, e aprobado con carácter inicial pola Xunta de Goberno do Concello de Boiro, en sesión ordinaria celebrada 7 de agosto do 2019, consonte ao disposto na base 36 de execución do orzamento, exponse o expediente ao público no Departamento de Tesourería, polo prazo de quince días hábiles, contados a partir da inserción deste anuncio no B. O. P., co obxecto de que os interesados poidan examinalos e representar as reclamacións, alegacións ou observacións que estimen procedentes. Boiro, a 12 de agosto de 2019. O alcalde José Ramón Romero García
19/08/2019 | Administración LocalMunicipal
Outes
Anuncio do Pleno de organización da Corporación

ANUNCIO O Concello de Outes, en sesión plenaria extraordinaria celebrada con data do 4 de xullo do 2019, adoptou os seguintes acordos: – RÉXIME DE SESIÓNS ORDINARIAS DO PLENO DA CORPORACIÓN E DA XUNTA DE GOBERNO LOCAL. Primeiro. –O Pleno da Corporación reunirase en sesión ordinaria con periodicidade mensual, os últimos xoves dos meses de febreiro, abril, xuño, agosto, outubro, e o terceiro xoves de decembro; ás 20:00 h. no outono e inverno, e ás 21:00 na primavera e no verán. De cadrar a sesión en día santo, convocarase para a véspera. Segundo. –A Xunta de Goberno Local reunirase en sesión ordinaria os luns cada quince días, á hora sinalada polo alcalde. De cadrar en día inhábil, convocarase para o día solto seguinte. – DELEGACIÓN DE COMPETENCIAS DO PLENO NA XUNTA DE GOBERNO LOCAL. Único. –Non se efectúan delegacións efectivas de competencias do Pleno na Xunta de Goberno Local. – NOMEAMENTO DE REPRESENTANTES DA CORPORACIÓN EN ÓRGANOS COLEXIADOS. Único. –Noméase como representante da Corporación en órganos colexiados: – No CEIP de Outes, a D. Peter Alfred Baltral Fernandez de Mendiola. – No IES Poeta Añón da Serra de Outes, a D. Peter Alfred Baltral Fernandez de Mendiola. – CREACIÓN E COMPOSICIÓN DAS COMISIÓNS INFORMATIVAS E PERIODICIDADE DAS SÚAS SESIÓNS ORDINARIAS. Primeiro. –Crear as seguintes comisións informativas permanentes: – Comisión de facenda, que actuará como Comisión especial de contas. – Comisión de Servizos. Segundo. –As comisións estarán integradas por cadanseus oito membros dos que, en virtude do principio de representación proporcional, lles corresponderán tres escanos ao grupo de Compromiso Outes, tres ao grupo do Partido Popular, un ao grupo do Bloque Nacionalista Galgo e un ao Grupo Mixto. Cuarto. –As comisións informativas permanentes reuniranse en sesión ordinaria coa antelación suficiente prevista na lexislación sobre réxime local, previa convocatoria do correspondente Pleno ordinario, ós efectos de ditame dos asuntos a incluír na súa orde do día, ás 20.00 horas no inverno e no outono e ás 21.00 horas na primavera e no verán. De cadrar a sesión en día inhábil, convocarase para o día solto anterior. – RELACIÓN DE CARGOS CON DEDICACIÓN EXCLUSIVA, RETRIBUCIÓNS E INDEMNIZACIÓNS DOS MEMBROS DA CORPORACIÓN. Retírase o asunto da orde do día. – ASIGNACIÓNS ECONÓMICAS AOS GRUPOS POLÍTICOS MUNICIPAIS. Único. –Aprobar as seguintes asignacións económicas aos grupos políticos municipais: a) Unha parte fixa de 100,00 €/mes por grupo. b) Outra parte variable de 60,00 €/mes por cada concelleira/o que forme parte do grupo. O que se fai público en cumprimento do establecido na vixente lexislación Outes, a 9 de agosto de 2019; O alcalde D. Manuel González López
19/08/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de agosto de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dumbría (expediente IN407A 2014/196-1)

Acordo do 12 de agosto de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dumbría (expediente IN407A 2014/196-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LAT DC 220 kV Dumbría-Regoelle, no concello de Dumbría (expediente IN407A 2014/196-1), por resolución da Dirección Xeral de Enerxía e Minas, do 14 de xuño de 2018, a favor da entidade beneficiaria Ferroatlántica, S. A. U., con enderezo en Estrada do Mirador, s/n, Ézaro, 15297 - Dumbría - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar os días 22, 23, 24, 25, 29, 30 e 31 de outubro de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Dumbría, deducida da que se someteu a información pública no DOG do 30.11.2015, no BOP do 30.11.2015 e no xornal La Voz de Galicia do 16.11.2015, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 12 de agosto de 2019. Isidoro Martínez Arca Xefe territorial da Coruña
19/08/2019 | Administración LocalMunicipal
A Coruña
Servizo de Persoal
Anuncio da aprobación definitiva do cadro de persoal eventual

ANUNCIO Aprobación definitiva da modificación do cadro de persoal eventual do Concello da Coruña O Excmo. Concello Pleno, en sesión extraordinaria e urxente celebrada o día 08 de xullo de 2019, aprobou inicialmente a modificación do cadro de persoal eventual do Concello da Coruña, tal e como aparece reflectido na seguinte táboa: TOTAL PRAZAS ………………………….……. 27 O expediente citado foi sometido a exposición pública para reclamacións durante un prazo de quince días mediante anuncio publicado no Boletín Oficial da Provincia n.º 131, do 12/07/2019. Durante o citado prazo, non se presentaron reclamacións algunha contra del, segundo certificación do Oficial Maior do Excmo. Concello da Coruña de data 14/08/2019, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, publicar o cadro de persoal de persoal eventual no Boletín Oficial da Provincia. Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 14 de agosto de 2019. O concelleiro delegado de Economía, Facenda e Réxime Interior, PD (Decreto 24/07/2019) A tenenta de alcaldesa Esther Dolores Fontan Prado
19/08/2019 | Administración LocalMunicipal
Oleiros
Área Económica
Modificación de prezos públicos das piscinas municipais e canons a abonar pola empresa concesionaria do servizo (acordo da Xunta de Goberno Local do 19 de xullo de 2019)

EDICTO A Xunta de Goberno Local, en sesión extraordinaria de data 19 de xullo do 2019, adoptou acordo de revisión de prezos públicos a percibir dos usuarios polo servizo de xestión das piscinas municipais e o importe dos canons a abonar pola empresa concesionaria deste servizo. Ponse en xeral coñecemento que o citado acordo, co seu respectivo expediente, está exposto ó público na Intervención Xeral do Concello de Oleiros, sita no edificio anexo á Casa Consistorial, sito en Avda. Francisca Herrera, 3.15173 - Oleiros, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 12 de agosto do 2019. A 1.ª Tte. alcalde-delegada de Economía e Facenda Asdo.: M.ª José Varela Neira
19/08/2019 | Administración LocalMunicipal
Santiso
Información pública da conta xeral do exercicio 2018

ANUNCIO Unha vez informada pola Comisión Especial de Contas deste Concello, en sesión celebrada o día 13 de agosto de 2019, a Conta Xeral correspondente ó exercicio económico 2018, de conformidade co disposto no apartado 3 do artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, do 2 de abril, e 212.3 do Real Decreto Lexislativo 2/2004, do 5 de marzo. En Santiso, a 13 de agosto de 2019. O alcalde en funcións Asdo.: David Fernández Carril
19/08/2019 | Administración LocalMunicipal
Miño
Exposición Conta Xeral 2018

Formulada e rendida a Conta Xeral do Orzamento desta Corporación correspondente ao exercicio de 2018, integrada polo contido ao que fai referencia o art.209 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e informada favorablemente pola Comisión Informativa de Contas e Facenda, o día 16 de agosto de 2019, exponse ao público cos documentos que a conteñen, no departamento de Intervención desta entidade, por un prazo de quince días hábiles, contados a partir do seguinte ao de inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no art.212.3 do TRLRFL e demais disposicións concordantes vixentes. En Miño, a 16 de agosto de 2019 O alcalde Manuel Vázquez Faraldo
09/08/2019 | Administración LocalMunicipal
Corcubión
Convocatoria pública para a elaboración dunha bolsa de emprego de persoal laboral temporal de limpeza de edificios e instalacións municipais

ANUNCIO Convocatoria pública para a elaboración dunha bolsa de emprego de persoal laboral temporal de limpeza de edificios e instalacións municipais Por Decreto n.º 306/2019, do 1 de agosto, o alcalde-presidente resolveu convocar procedemento público para a elaboración dunha BOLSA DE EMPREGO DE PERSOAL LABORAL TEMPORAL DE LIMPEZA DE EDIFICIOS E INSTALACIÓNS MUNICIPAIS e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de anuncios da Casa do Concello. O prazo de presentación de instancias será de 10 días naturais, contados a partir do seguinte á data de publicación deste anuncio no BOP. Corcubión, 6 de agosto de 2019. O alcalde-presidente Manuel Insua Insua
09/08/2019 | Administración LocalMunicipal
Corcubión
Convocatoria pública para a elaboración dunha bolsa de emprego de persoal laboral temporal de limpeza viaria

ANUNCIO Convocatoria pública para a elaboración dunha bolsa de emprego de persoal laboral temporal de limpeza viaria Por Decreto n.º 305/2019, do 1/08, o alcalde-presidente resolveu convocar procedemento público para a elaboración dunha bolsa de emprego de persoal laboral temporal de limpeza viaria e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de anuncios da Casa do Concello. O prazo de presentación de instancias será de 10 días naturais, contados a partir do seguinte á data de publicación deste anuncio no BOP. Corcubión, 6 de agosto de 2019. O alcalde-presidente Manuel Insua Insua
09/08/2019 | Administración LocalMunicipal
Mugardos
Aprobación inicial de expediente de modificación de créditos MC 14/2019

EDICTO O Pleno do Concello, en sesión ordinaria de data 31 de xullo de 2019, aprobou inicialmente o expediente de modificación de créditos MC 14/2019, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións, o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 6 de agosto do 2019. A alcaldesa María del Pilar Díaz Otero
09/08/2019 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xullo de 2019

EDICTO O día 22 de xullo de 2019 aprobouse por decreto do alcalde do Concello de Ferrol o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xullo de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 6 de agosto de 2019. O alcalde do Concello de Ferrol Ángel Mato Escalona
09/08/2019 | Administración LocalMunicipal
Valdoviño
Anuncio de decreto de delegación de funcións da Alcaldía

A N U N C I O Delegación de funcións da Alcaldía Por decreto da Alcaldía núm.286/2019 de data 31 de xullo de 2019, o Sr. alcalde-presidente deste Concello, don Luiz Lopez Amor Paulano, ditou a resolución de delegacións de funcións da Alcaldía, cuio contido se transcribe: “Considerando que corresponde aos tenentes de alcalde, en canto a tales, substituír nas funcións e pola orde de nomeamento ao alcalde, nos casos de ausencia, enfermidade ou impedimento a este para o execizo das súas atribucións. Previsto que dende o día 1 de agosto 2019 teño previsto ausentarme por causas de índole personal. En virtude dos artigos 21.3 da Lei 7/1985, do 2 de abril, e artigos 44 e 47 do ROF, RESOLVO: Primeiro. –Delegar as funcións da Alcaldía dende o día 1 de agosto ata a miña incorporación, na 1.ª tenente de alcalde, dona ROSA ANA GARCÍA LÓPEZ. Segundo. –Comunicar esta delegación ao 1.º tenende de alcalde para o seu coñecemento e aceptación. Terceiro. –Esta resolución publicarase no BOP de A CORUÑA aínda que surtirá efecto a partir do intre do outorgamento. Cuarto. –Dar conta ao Pleno da resolución na primeira sesión ordinaria que celebre. Valdoviño, 31 de xullo de 2019. O alcalde Asdo.: Alberto González Fernández
09/08/2019 | Administración LocalMunicipal
Carballo
Delegación da presidencia das comisións informativas permanentes

Delegación da presidencia das comisións informativas permanentes do Concello de Carballo Publícase o nomeamento de cargos de presidencia das comisións Informativas permanentes do Concello de Carballo, para xeral coñecemento. O día 22 de xullo de 2019 celebráronse as sesións constitutivas das Comisións Informativas de carácter permanentes do Concello de Carballo. Por Decreto da Alcaldía n.º 2008/2019, do 23 de xullo, foi delegada a Presidencia da Comisión Informativa de Benestar e Participación Social (CIBPS) na concelleira delegada de Educación, Terceira Idade e Festas, dona María del Mar Eirís Villar. Por Decreto da Alcaldía n.º 2009/2019, do 23 de xullo, foi delegada a Presidencia da Comisión Informativa de Facenda, Especial de Contas, Réxime Interior e Contratación (CIFECRIC) na concelleira delegada de Facenda, Patrimonio, Persoal e Réxime Interior, dona María Belén Lendoiro Esmorís. Por Decreto da Alcaldía n.º 2011/2019, do 23 de xullo, foi delegada a Presidencia da Comisión Informativa de planificación urbana e mobilidade (CIPUM) na concelleira delegada de Planificación, estratexia Urbana e Contratación, dona Milagros Lantes Seara. Carballo, 5 de agosto de 2019. O alcalde Evencio Ferrero Rodríguez
09/08/2019 | Administración LocalMunicipal
Paderne
Convocatoria para a selección dun técnico para a Aula da Ría

CONVOCATORIA PARA A SELECCIÓN DUN TÉCNICO PARA A AULA DA RÍA Por Decreto n.º 218/2019, do 5 de agosto de 2019, o alcalde-presidente do Concello de Paderne resolveu convocar procedemento público para a contratación laboral temporal dun técnico para a Aula da Ría por un período de tres meses e nove días e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 6 de agosto de 2019. O alcalde-presidente César Longo Queijo
09/08/2019 | Administración LocalMunicipal
Boiro
Anuncio de exposición pública da conta xeral do exercicio de 2018 do Concello de Boiro

ANUNCIO DE EXPOSICIÓN Ó PÚBLICO DA CONTA XERAL DO CONCELLO DE BOIRO, EXERCICIO 2018 Formulada e rendida a CONTA XERAL do exercicio de 2018, integrada polas contas e estados ós que fai referencia o artigo 209 do RDLex.2/2004, do 5 de marzo, Texto Refundido da Lei Reguladora das Facendas Locais, e informada favorablemente o día 22 de xuño de 2018 pola Comisión Informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 5 de agosto de 2019. O alcalde José Ramón Romero García